Lolland-Falsters Stifts-Tidende, 1841-05-03
Udenlandske Efterretninger. Det har i den politiske Verden vakt en høi Grad af Jnteresse, at det engelske Ministerium har ladet saavel Under- som Overhuset forelægge et stort trykt Bind, som indeholder den vigtigste diplomatiske Brevvexling i det orientalske Spørgsmaal, hvorved den senere Tids Begivenheder for en Deel stilles i et ganske nyt Lys. Selv det Ministeriet hengivne engelske Blad "Sun siger i den Anledning: Omendskjøndt vi vare forberedte paa at see Lord Palmerston handle i Overeensstemmelse med Rusland, behøvedes dog Offentliggjørelsen af disse officielle Papirer for at overbevise os om, hvor dybt Hs. Herlighed havde nedladt sig til at understøtte denne lumske og samvittighedsløse Magts Hensigter. Lykkeligviis deelte Frankrig ikke det engelske Cabinets Lettroenhed. Den franske Minister skjulte ikke sin Mistro til det russiske Cabinets Ærlighed og sin Beslutning at sende en mægtig Flaade til Constantinopel, i det Øieblik, da russiske Krigskibe viste sig i Dardanelstrædet. - Opstanden paa Candia har nu udstrakt sig til hele det aabne Land; dog har endnu intet Sammenstød fundet Sted med Tyrkerne, som ængstelig holde sig indesluttede i Stæderne; ogsaa andre Øer, navnlig Samos, have reist den nationale Fane og flere Provindser i Tyrkiets Fastland have gjort Opstand i lignende Tendents. J Syrien ere alle Forhold opløste og de nylig indsatte tyrkiske Embedsmænd have mistet al Autoritet, paa mange Puncter have Beboerne gjort Opstand og tildeels erklæret sig for Mehemed Ali, der sikkert staaer i Forbindelse med dem. Denne fortsætter og fremskynder i Ægypten sine Rustninger paa det Jvrigste og lægger saa lidet Skjul paa, at han ikke vil adlyde Storherrens Firman, at han meget mere synes at gribe enhver Leilighed til aabenbart at trodse det. Saaledes kan det orientalske Spørgsmaal endnu være langt fra sin Løsning; det kan vist neppe ventes at de europæiske Stormagter atter ville foretage et Korstog for at opretholde Tyrkernes vaklende Herredømme i Syrien, og at de ved egen Kraft ikke ere i Stand dertil, har allerede tydelig nok viist sig. - Fra Nordamerika lyde Efterretningerne fredelige med Hensyn til England. Da dette Lands Regjering havde erkjendt, at Opbrændelsen af Dampskibet Carolina var skeet efter dens Befaling, vilde Mac Leod blive betragtet ikke som Forbryder, men som Krigsfange, og saaledes af Staten Ny-Yorks Regjering blive overgivet til Centralregjeringen, som sikkert vil løslade ham og ad diplomatisk Vei afgjøre Sagen med den brittiske Regjering. Det nye americanske Ministerium under Præsident Harrison var ivrig beskjæftiget med at afskedige de gamle Embedsmænd og indsætte i deres Sted Mænd af sit eget Parti, Regjeringen udvælger umiddelbart 30,000 Embedsmænd. - Om Dampskibet President har man endnu Jntet hørt, men det Haab, at det beskadiget kunde være kommet til Bermuda, er opgivet, da et Skib er ankommet derfra uden at medbringe nogen Efterretning om President, som altsaa rimeligviis er total forliist. - Redacteuren af det franske Blad "France", som var anklaget for at have optaget de bekjendte scandaløse Breve, der tillægges Ludvig Philip, er den 21de April frikiendt af de Edsvorne, hvilken Dom blev modtagen med Haandklap og bifaldsraab. Den almindelige Bevægelse, som denne Dom fremkaldte, blev endnu forhøiet ved en rasende Erklæring, som Ministeriet den følgende Dag lod indføre i officielle Blade, og hvori dette Resultat siges at være vundet ved skamløs Frækhed. J Algier have de Franske nylig foretaget et Streiftog, hvorved de maatte udholde en heftig Træfning med Abdel Kaders Tropper, der forvoldte dem et betydeligt Tab. Skjøndt Franskmændenne efter de officielle Rapporter have seiret, maatte Hensigten med Toget dog for en Deel opgives. Et skrækkeligt Ulykkestilfælde var nærved at ramme Prindsen af Preussens Huus den 18de April henimod Kl. 12. Den unge 2-aarige Prindsesse, der legede ved det aabne Vindue, styrtede, idet hun bøiede sig for langt frem med Hovedet, til de Forbigaaendes Skræk og Forfærdelse ned paa Gaden, og vilde være knust paa de haarde Brostene, dersom ikke til Lykke en 14-aarig Skrædderdreng var sprungen rask til for at gribe hende, hvilket ogsaa forsaavidt lykkedes ham til Alles Glæde, som saae det i det Fjerne, at han virkelig reddede den lille Prindsesses Liv. Da Byrden ved Faldet blev Drengen for tung, gled Barnet ham ud af Armene og stødte sit Hoved mod Jorden, hvorved det fik nogle Buler, dog ikke af Betydenhed. Paa sine Arme bar Skrædderdrengen den unge Prindsesse ind i Paladset, hvor den af Skræk halv afmægtige Prindsesse af Preussen modtog sit elskede Barn og bedækkede det med Taarer og Kys. Sit Barns Frelser skjænkede hun sit kostbare Gulduhr, som hun i Hast rev fra Halsen, for paa denne Maade foreløbigen at give sin Erkjendtlighed tilkjende. Den lille Prindsesses Frelser har, da han af Moderen opfordredes til at udbede sig en Naadesbeviisning, med meget Navetet bedet om en Forridderplads.